Ymchwilio i adar môr lleol – pa rywogaethau sydd yna a pha mor ddiogel ydynt?

Ystyriwch eich ardal leol. Faint o wahanol rywogaethau adar môr allwch chi eu hadnabod? Am beth ydych chi’n edrych i’ch helpu i adnabod rhywogaethau adar? Os oes llawer o ysglyfaethwyr i’w cael ar eich ynys/ynys agosaf, yna ymchwiliwch i nythfa adar môr gerllaw sydd â llai/dim ysglyfaethwyr. Yn ddibynnol ar faint y dosbarth, efallai y gallech wneud hyn orau mewn grwpiau gan edrych ar bob cwestiwn neu fel dosbarth cyfan. Mae’r ddelwedd isod yn esiampl o ymchwil a wnaed gan un disgybl ysgol o’r Alban.

**Gallwch gymharu gwahanol atebion a gofyn o ble y daethant ac a oes un yn fwy dibynadwy na’r llall.**

* Pa rywogaethau adar môr sydd yna? Cewch wneud dalenni ffeithiau am eich ffefrynnau os oes gennych amser ychwanegol.
* Beth yw niferoedd y poblogaethau?
* Beth yw eu prif safleoedd nythu?
* Pa ysglyfaethwyr sydd yna? Llygod mawr, mincod, carlymod, cathod gwyllt, llygod, llwynogod, draenogod?
* Ar ba lwybrau y gallai’r ysglyfaethwyr gyrraedd? Pam llwybrau cychod?
* Sut gallem gynyddu ymwybyddiaeth o bioddiogelwch a phwy mae angen inni ddweud wrthynt?

**Rhai cwestiynau i fyfyrio arnynt:**

* Beth mae diflanedig yn ei olygu? A all anifeiliaid fod yn ddiflanedig o un lle ond yn fyw mewn llefydd eraill?
* Beth yw gwerth adar môr i chi? A oes ots gennych chi os ydynt yn bodoli yn eich ardal chi?
* A ydych chi’n meddwl bod unrhyw nythfeydd adar môr yn eich ardal chi mewn perygl? Sut ydych chi’n meddwl allwch chi ddweud wrth bobl amdano?

**Adnoddau**

* Scotland’s Marine Atlas, yn arbennig yr adran “Major Seabird Colonies in Scotland” a’r map “Seabird colonies in Scotland containing more than 1000 individual birds” ([ar gael ar-lein](https://www.gov.scot/publications/scotlands-marine-atlas-information-national-marine-plan/pages/37/))
* [Ap tracio adar môr](http://www.seabirdtracking.org/mapper/index.php)
* Gwefannau a chanllawiau gwylio adar lleol
* Amserlenni llongau fferi
* Gwybodaeth leol
* Unrhyw rai o dalenni ffeithiau lleol RSPB